钦定古今图书集成/明伦汇编/官常典/第076卷 > 衡阳献王昌
## 钦定古今图书集成/明伦汇编/官常典/第076卷 > 衡阳献王昌

按《陈书》本传，“衡阳献王昌，字敬业，高祖第六子也。梁
太清末，高祖南征李贲，命昌与宣后随沈恪还吴兴。
及高祖东讨侯景，昌与宣后、世祖并为景所囚。景平，
拜长城国世子，吴兴太守，时年十六。昌容貌伟丽，神
情秀朗，雅性聪辩，明习政事。高祖遣陈郡谢哲、济阳
蔡景历辅昌为郡，又遣吴郡杜之伟授昌以经书。昌”
读书一览便诵，明于义理，剖析如流。寻与高祖俱往
荆州，梁元帝除员外散骑常侍。荆州陷，又与高祖俱
迁关右，西魏以高祖故，甚礼之。高祖即位，频遣使请
高宗及昌，周人许之而未遣。及高祖崩，乃遣之。是时
王琳梗于中流，昌未得还，居于安陆。王琳平后，天嘉
元年二月，昌发自安陆，由鲁山济江，而巴陵王萧沇
等率百僚上表曰：“臣闻宗子维城，隆周之懋轨；封建
藩屏，有汉之弘规。是以卜世斯永，式资邢、卫，鼎命灵
长，实赖河楚。伏惟陛下神猷光大，圣德钦明，道高日
月，德侔造化。往者王业惟始，天步方艰，参奉权谟，匡
合义烈，威略外举，神武内定，故以再康禹迹，大庇生
民者矣。及圣武升遐”，王师远次，皇嗣敻隔，继业靡归，
宗祧危殆，缀旒非喻。既而传车言反，公卿定策，纂我
洪基，光昭景运，民心有奉，园寝克宁，后来其苏，复在
兹日，物情天意，皎然可求。王琳逆命，逋诛岁久。今者
连结犬羊，乘流纵衅，舟旗野阵，绵江蔽陆，兵疲民弊，
杼轴用空，中外骚然，藩难罔固。乃旰食当朝，凭流授
律，苍“兕既驰，长蛇自翦，廓清四表，澄涤八纮，雄图遐
举，仁声远畅，德化所覃，风行草偃。故以功深于微禹，
道大于惟尧，岂直社稷用宁，斯乃黔黎是赖。”第六皇
弟昌，近以妙年出质，提契寇手，偏隔关徼，旋踵未由。
陛下天伦之爱既深，克让之怀常切。伏以大德无私，
至公有在，岂得徇匹夫之恒情，忘王业之“大计，宪章
故实，式遵典礼，钦若姬、汉，建树贤戚。湘中地维形胜，
控带川阜，捍城之寄，匪亲勿居，宜启服衡、疑，兼崇徽
饰。臣等参议，以昌为使持节、散骑常侍、都督湘州诸
军事、骠骑将军、湘州牧，封衡阳郡王，邑五千户，加给
皂轮三望车，后部鼓吹一部，班剑二十人。启可奉行。”
诏曰“可。”三月入境，诏令主书舍人缘道迎接。丙子，济
江于中流船坏，以溺薨。四月庚寅，丧柩至京师，上亲
出临哭，乃下诏曰：“夫宠章所以嘉德，礼数所以崇亲，
乃历代之通规，固前王之令典。新除使持节、散骑常
侍、都督湘州诸军事、骠骑将军、湘州牧、衡阳王昌，明
哲在躬，珪璋早秀，孝敬内湛，聪睿外宣。梁季艰虞，宗
社颠坠；西”京沦覆，陷身关陇。及鼎业初基，外蕃逆命聘问斯阻，音介莫通，眷彼机桥，将邻乌白。今者群公
戮力，多难廓清，轻传入郛，无劳假道。周朝敦其继好，
骖驾归来，欣此朝闻，庶欢昏定，报施徒语，曾莫辅仁，
人之云亡，殄悴斯在，奄焉薨殒，倍增伤悼。津门之恸
空在，桓岫之功不追，静言念之，心焉如割。宜隆“懋典，
以协徽猷。可赠侍中、假黄钺、都督中外诸军事、太宰
扬州牧，给东园温明秘器，九旒銮辂，黄屋左纛，虎贲
班剑百人，辒辌车，前后部羽葆鼓吹，葬送之仪，一依
汉东平宪王、齐豫章文献王故事。仍遣大司空持节
迎护丧事，大鸿胪副其羽卫，殡送所须，随由备办。”谥
曰献。无子，世祖以第七皇子伯“信为嗣。”